Gandia presenta l'Escoleta de Nadal per fomentar la conciliació laboral i familiar
01 desembre 2023

## Gandia presenta l'Escoleta de Nadal per fomentar la conciliació laboral i familiar01 desembre 2023Última actualització: 01 desembre 2023

![](../gestion/img/7960683abb1545f646e563fec23c216985fb3dadc65e39743bd01feb76432c0e.jpg)  
  

L'Ajuntament de Gandia, des de la regidoria d'**Igualtat** i amb la col·laboració de la regidoria d'**Educació**, posa en marxa l'**Escoleta de Nadal**. Es tracta d'un projecte que s'ha subvencionat gràcies al Pla Corresponsables de l'Estat, i té com a objectiu fomentar la conciliació laboral i familiar de la ciutadania durant aquestes dates on els més menuts de la casa gaudeixen de les vacances de Nadal.  
  
L'escoleta tindrà lloc **del 26 al 29 de desembre i del 2 al 5 de gener en horari de 9 a 14 hor**es, i serà a les escoles S**ant Francesc de Borja, Roís de Corella, Mondúver, Botànic Cavanilles, Joan XXIII i Joan Martorell**.  
  
Pel que fa a les places, hi haurà un total de 300 que es distribuiran entre tots els centres i cada educador tindrà grups no superiors a 17 alumnes. Cal esmentar que tots els espais comptaran amb més d'un coordinador.  
  
L'empresa adjudicatària que prestarà el servei farà una baremació per fer el llistat d'admesos i les inscripcions. Per això, els interessats hauran d'estar empadronats a Gandia, i tindran una sèrie de criteris que els permetrà aconseguir més o menys punts. El consistori publicarà **ben aviat les característiques del procés dinscripció**.  
  
El preu serà de **30 euros** i tot allò recaptat anirà destinat a comprar material i dur a terme millores als col·legis públics del municipi, tal com exigeix el Pla Corresponsables. 

[Twittear](https://twitter.com/share)